《王昭君歌》
明代·赵迪

自顾倾城姿，六宫人莫比。薄倖丹青人，使我恨至死。

忽朝嫁我丹一方，托身万里何茫茫。宫月歌残杨柳色，梨云梦断罗衣香。

玉容暝对边尘泣，昭阳恩宠何嗟及。云边箭落雁声寒，帐中霜重貂裘湿。

蕃王强妾若尽欢，异域不通言语难。肝肠暗与弦俱断，独抱琵琶向月弹。

作者简介：福建惠安人，字景哲，自号白湖小隐。以诗名。有《鸣秋集》。